
J e g y z ő k ö n y v

Készült a Bácsalmás Város Önkormányzata Képviselő-testületének 2011. január 13-án, 14.00 órai kezdettel, a Polgármesteri Hivatal földszinti kistanácskozótermében megtartott rendkívüli ülésén. 

Jelen vannak:

Németh Balázs polgármester, Tóth Árpád alpolgármester, Bailo Amadou, dr. Bakó Mária Lujza, Bánfi Attila, Nagy Gábor, Pálmai Zoltán (később érkezett) képviselők (7);
Dr. Keresztury Monika jegyző, Farkas Zoltánné szociális, egészségügyi és családvédelmi osztályvezető, Snyehola Gézáné számviteli ügyintéző, Városi Orsolya vagyongazdálkodási ügyintéző, Száll Richárd személyi titkár, valamint Kúsz Tibor pályázati tanácsadó, a Back Line Kft. képviseletében (6);
Jegyzőkönyvvezető: Zobokiné Bite Gyöngyi testületi ügyintéző;
Betegség miatt maradt távol: dr. Tanács Róbert képviselő (1);

Igazoltan van távol: Turcsányi Csaba képviselő (1).

Németh Balázs polgármester a megjelentek köszöntése után az ülést megnyitja. Megállapítja a határozatképességet, mert a megválasztott 9 főből 6 fő jelen van (67 %). Tájékoztatásul elmondja, hogy dr. Tanács Róbert képviselő betegség miatt nem tud részt venni az ülésen, Turcsányi Csaba képviselő távolmaradását jelezte, Pálmai Zoltán képviselő később csatlakozik hozzájuk. Jegyzőkönyv-hitelesítőknek Bánfi Attila és Nagy Gábor képviselőket javasolja. 

A képviselő-testület 4 igen szavazattal és 2 tartózkodással (Bánfi Attila, Nagy Gábor) az alábbi határozatot hozza:

1/2011. (I. 13.) Bácsalmás v. öh.

Jegyzőkönyv-hitelesítők 

kijelölése 
Határozat
Bácsalmás Város Önkormányzatának Képviselő-testülete Bánfi Attila és Nagy Gábor képviselőket jelöli ki jegyzőkönyv-hitelesítőknek.

Németh Balázs polgármester a meghívóban jelzett napirendi pont kiegészítéseként sürgősséggel javasolja naprendre venni a dossziéban megkapott előterjesztéseket. Javaslatát – más indítvány nem lévén – szavazásra bocsátja.

A képviselő-testület egyhangúlag (6 igen szavazattal) az alábbi határozatot hozza:
2/2011. (I. 13.) Bácsalmás v. öh.

Napirend megállapítása 
Határozat
Bácsalmás Város Önkormányzatának Képviselő-testülete az alábbi napirendi pontokat tárgyalja meg:

1.
A 495/2010. (XII. 21.) Bácsalmás v. öh., Kistérségi székhely integrált fejlesztése –Tudás és Információs Központ tárgyú határozat megtárgyalása
2.
Művelődési ház ideiglenes megnyitása hüllőkiállítás céljából

3.
A Petőfi Városi Sportegyesület részére nyújtott kamatmentes kölcsön visszafizetési határidejének módosítása

4.
A Petőfi Városi Sportegyesület támogatási kérelme
1. napirendi pont
A 495/2010. (XII. 21.) Bácsalmás v. öh., Kistérségi székhely integrált fejlesztése – Tudás és Információs Központ tárgyú határozat megtárgyalása

(Az előterjesztés a jegyzőkönyv melléklete.)

Németh Balázs polgármester elmondja, hogy e pályázatról már több soron tárgyaltak. Legutóbb azért mondtak nemet, mert érezték, hogy kötött pályán mozognak, és az előző testület elképzeléseit nem tudják továbbvinni. Időközben új információk birtokába jutottak, mely alapján a pályázat benyújtását javasolja.
Kúsz Tibor pályázati tanácsadó a korábbi állásponttal ellentétes tényként említi, hogy az NFÜ kizárólag Bácsalmásra nem fog új pályázatot kiírni, az erre dedikált 250 millió Ft-ot valószínűleg szétosztják. A támogatási szerződéskötést követően jelentős módosításokat lehet alkalmazni, közbeszerzés még nem történt, ill. a kiviteli tervek még nem készültek el. A régióban Bácsalmás lenne az egyedüli település, amely nem adja be ezt a pályázatot.
Tóth Árpád alpolgármester szerint nem biztos, hogy a következő körökben lesz hasonló típusú pályázat, az ingatlan felújítása viszont halaszthatatlan. Bízik abban, hogy lehetőségük lesz a pályázat módosítására.
Kúsz Tibor pályázati tanácsadó megjegyzi, hogy maximális támogatást próbálnak elérni, a pályázatban nem szerepeltetnék az alacsony támogatási intenzitású konditermet, a mozit, egyedül a fagylaltozó maradna.
Németh Balázs polgármester hozzáteszi, hogy a pályázat kötelező eleme valamilyen gazdasági tartalom.

Tóth Árpád alpolgármester kijelenti, hogy ha nem nyújtanak be pályázatot, akkor az eddig ráköltött 19 millió Ft semmibe vész, két rossz lehetőség közül választhatnak.

Dr. Bakó Mária Lujza képviselő érdeklődik, hogy már most történt-e változtatás a pályázaton.

Kúsz Tibor pályázati tanácsadó kijelenti, hogy tartalmilag nem lehet változtatni a pályázaton. A pályázati anyag eléggé hevenyészetten lett összeállítva, tartalmi hibákat tartalmazott, a tevékenységi rész nem volt egyértelműen behatárolva. Az irányító hatóság a tevékenységek egyértelmű beazonosíthatóságát kérte, ezért volt lehetőségük kis változtatásokra. 
Dr. Keresztury Monika jegyző kérdezi, jól értelmezi-e, hogy a pályázat gyakorlatilag beadásra készen áll. 

Kúsz Tibor pályázati tanácsadó úgy véli, hogy a pályázat 99 %-ban készen áll, hiánypótlásra lehetőségük lesz.

Dr. Keresztury Monika jegyző érdeklődik, hogy milyen menetrendre számíthatnak a pályázat elbírálása kapcsán.

Kúsz Tibor pályázati tanácsadó kijelenti, hogy a formai értékelés február közepéig, a szakmai értékelés március közepén történik, május végén, június elején lehet döntés, a támogatási szerződést a bírálatot követő 60 napon belül kell megkötni, a megvalósításra a projekt kezdésétől számított 24 hónap áll rendelkezésre. 
Nagy Gábor képviselő érdeklődik, hogy a jelenleg beadandó verzióban milyen tartalommal lehet feltölteni a pályázatot.

Kúsz Tibor pályázati tanácsadó kijelenti, hogy az irányító hatóság felhívta a figyelmet e kérdés tisztázására. A korábban ott lévő civil szervezetek visszahelyezésére gondoltak, a kisebbségi önkormányzatok is a művelődési házban kapnának helyet, ill. szoftelemek is vannak a pályázatban. Száll Richárd sok megkeresést végzett, a könyvtár és az iskolák is szívesen vennék igénybe programjaikhoz ezt a közösségi teret.

Nagy Gábor képviselő érdeklődik, hogy jövedelemtermelő tevékenységet lehet-e majd folytatni a művelődési házban a pályázat megvalósítása után.
Kúsz Tibor pályázati tanácsadó nemmel válaszol, hozzátéve, hogy üzlethelyiségek céljára nem lehet majd bérbe adni az épületet, mert akkor más lenne a támogatási intenzitás.
Nagy Gábor képviselő kérdezi, hogy tanfolyamokat lehet-e majd tartani a művelődési házban.

Kúsz Tibor pályázati tanácsadó kijelenti, hogy a fenntartás 5 évében ilyen esetben az adott időszakra kiszámított üzemeltetési költséget lehet bevételként érvényesíteni. 

Németh Balázs polgármester – több hozzászólás nem lévén – ismerteti az alábbi határozat szerinti határozati javaslatot, és szavazásra bocsátja.
A képviselő-testület egyhangúlag (6 igen szavazattal) az alábbi határozatot hozza:
3/2011. (I. 13.) Bácsalmás v. öh.

495/2010. (XII. 21.) Bácsalmás v. öh. Kistérségi

székhely integrált fejlesztése – Tudás és Információs

Központ tárgyú határozat megtárgyalása 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) a 495/2010. (XII. 21.) Bácsalmás v. öh. számú határozatát hatályon kívül helyezi, megerősíti az 57/2010. (II. 9.) Bácsalmás v. öh. számú határozatát azzal, hogy a Kistérségi Központ Integrált Fejlesztése – Tudás és Információs Központ elnevezésű, DAOP-5.1.2/D jelű, benyújtott pályázattal kapcsolatos hiánypótlást az eredetileg kialakított koncepció szerint teljesíti. 

2.
A Képviselő-testület megbízza a Back Line Kft-t (6726 Szeged, Lövölde u. 105.) a pályázati hiánypótlás elkészítésével.

3.
A Képviselő-testület felhatalmazza Németh Balázs polgármestert a jelen határozat melléklete szerinti megbízási szerződés aláírására. 

Határidő: 2011. január 14.

Felelős: Németh Balázs polgármester

Operatív felelős: Száll Richárd személyi titkár

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Polgármesteri Hivatal Gazdasági Osztálya



4. Bácsalmás Innovatív Nkft.



5. Száll Richárd személyi titkár



6. Back Line Kft. (Szeged, Lövölde u. 105.)

Melléklet a 3/2011. (I. 13.) Bácsalmás v. öh. számú határozathoz

„VÁLLALKOZÁSI   SZERZŐDÉS

amely létrejött egyrészről: 

Bácsalmás Város Önkormányzata 

(6430 Bácsalmás, gr. Teleki József utca 4-8., adószám: 15336471-2-03, bankszámlaszám: 11732088-15336471-0000000) képviseletében eljár: Németh Balázs polgármester, mint Megrendelő (továbbiakban: megrendelő),

másrészről

Back Line Kft.

(cím: 6726 Szeged, Lövölde u. 105., képviseli: Elek Sándor ügyvezető),
adószám: 1448043-2-06,
bankszámlaszám: Fontana Credit Tak.Szöv. 57400107-11099671-00000000,
mint Vállalkozó (továbbiakban: vállalkozó), között az alábbiak szerint:

Megrendelő módosított pályázatot kíván beadni a DAOP-2009-5.1.2/D „Integrált városfejlesztés a komplex programmal segítendő leghátrányosabb helyzetű kistérségben” című pályázaton.

l.1.
Megrendelő felkéri vállalkozót a fentiekben körülírt pályázat beadásához szükséges, a Bácsalmás Város Integrált Városfejlesztési Stratégiájával összhangban elkészítendő Akcióterületi Tervének kidolgozására, és arra, hogy a pályázatra a Megrendelő nevében pályázatot, és kapcsolódó dokumentációt készítsen el, ill. nyújtson be. A Megrendelő továbbá megbízza Vállalkozót a pályázatra vonatkozó támogatási szerződés megkötéséig szükséges javítások, kiegészítések elkészítésével, egyéb szükségszerűen felmerülő teendők elvégzésével.

1.2.
Vállalkozó szavatol a szerződésben foglalt kötelezettségek szerződésszerű teljesítéséért, továbbá az alkalmazott megoldások, eljárások, munkamódszerek alkalmasságáért és jó minőségéért függetlenül attól, hogy azokat saját maga, vagy alvállalkozója alkalmazza.

1.3.
Vállalkozó szavatol továbbá azért, hogy az általa elkészített ATT, és pályázat vonatkozásában harmadik személynek nincsen olyan joga, amely a tanulmány elkészítését korlátozná, vagy akadályozná.

1.4.
Vállalkozó személyesen köteles eljárni, azonban más közreműködő szolgáltatását igénybe veheti, ha ez a vállalkozás jellegéből adódik. Vállalkozó az igénybe vett közreműködő projekttel kapcsolatos tevékenységéért úgy felel, mintha a rábízott ügyet maga látta volna el.

2.
Vállalkozó a jelen szerződés 1.1. pontjában megjelölt feladatokat legkésőbb 2011. január 12. napjáig köteles elvégezni, ill. az egyéb kiegészítő korrekciók vonatkozásában Közreműködő Szervezet által megszabott határidőn belül teljesíteni.

3.
Megrendelő az 1.1. pontban megjelölt feladatok elkészültét írásban az átadás-átvételi jegyzőkönyv formájában az átadás-átvétel alkalmával nyugtázza.

4.
Vállalkozó kijelenti, hogy birtokában van mindannak a szakmai ismeretnek, jártasságnak, ill. infrastruktúrának, amely, a jelen szerződésben rögzített munkálatok elvégzéséhez, dokumentáció elkészítéséhez szükségesek

5.1.
Szerződő felek megállapodnak, hogy a szerződés teljesítése érdekében szorosan együtt működnek. Vállalkozónak a vállalkozást a Megrendelő utasításai szerint és érdekének megfelelően kell teljesíteni.

5.2.
Vállalkozó a Megrendelő utasításaitól csak abban az esetben térhet el, ha ezt a Megrendelő érdeke feltétlenül megköveteli, és a Megrendelő előzetes értesítésére nincs mód. Ilyen esetekben erről a Megrendelőt haladéktalanul értesíteni kell.

6.1.
Vállalkozó köteles a Megrendelőt tevékenységéről és az ügy állásáról kívánságára, ill. szükség szerint e nélkül is tájékoztatni. Megrendelő biztosítja, hogy a Vállalkozó a szerződés teljesítése idején a tanulmányban szereplő helyszíneket megtekinthesse, és ott a szükséges felméréseket elvégezhesse.

6.2.
Szerződő felek megállapodnak abban, hogy a jelen szerződésben meghatározott kötelezettségek teljesítésével kapcsolatosan a szolgáltatott adatok, információk felhasználásáról bármikor jogosultak tájékoztatást kérni és kapni, jogosultak a másik fél gazdasági és egyéb érdekeinek sérelme nélkül az adott konkrét üggyel kapcsolatos iratokba betekinteni, felvilágosítást vagy bármely kapcsolódó dokumentum kiadását kérni.

6.3.
Megrendelő köteles az 1.1. pontban foglalt feladatok teljesítéséhez szükséges dokumentációkat, információkat, adatokat a Vállalkozó részére a vállalkozási jogviszony ideje alatt a kért tartalommal átadni, vagy megadni. Megrendelő szavatol azért, hogy az adott tájékoztatás helytálló és valós információkat ad. Megrendelő vállalja, hogy minden olyan tényről, adatról, információról, amely az 1.1. pontban foglalt feladatok ellátását befolyásolhatja a Vállalkozót értesíti a tudomásszerzésétől számított 3 napon belül.

6.4.
Megrendelő jogosult a 1.1. pontban foglalt feladatok teljesítését figyelemmel kísérni, a Vállalkozó pedig igényelheti, hogy a Megrendelő a munkát elősegítő egyeztetéseken vegyen részt. Megrendelő vállalja, hogy a Vállalkozó írásbeli felhívására a további munkák szempontjából lényeges kérdésekben 48 órán belül állásfoglalást ill. utasítást ad.

7.
A szerződő felek kapcsolattartót jelölnek ki az operatív tevékenységek koordinálására.


Megrendelő kapcsolattartóként megnevezi az Innovatív Nkft. munkatársát……..-t. 

8.1.
Vállalkozó kötelezettséget vállal arra, hogy a megrendelőtől az együttműködés során szerzett információkat harmadik személy javára a teljesítés során és azt követően sem használja fel. azt kizárólag megrendelő előzetes írásbeli engedélyével hozza mások tudomására, ezek tekintetében - időbeli korlátozás nélkül - titoktartási kötelezettséget vállal, továbbá a szerződés teljesítése érdekében megrendelő részéről átadott dokumentumokat, információkat (függetlenül az adathordozó jellegétől) a teljesítéssel egyidejűleg megrendelő részére visszaszolgáltatja.

8.2.
Szerződő felek az általuk szolgáltatott adatot kizárólag írásban (levél, fax, e-mail) kötelesek és jogosultak a másik fél számára igazolható módon továbbítani, az adatszolgáltatás megtörténtét igazoló módon.

9.1.
Szerződő felek megállapodnak, hogy vállalkozót a szerződésben meghatározott feltételeknek megfelelően elvégzett munka ellenében bruttó 5.000.000,- Ft, azaz Ötmillió 00/100 forint vállalkozói díj illeti meg az alábbiak szerint (ÁFA - tartalom a számlázáskor hatályos rendelkezések szerint kerül megállapításra): A pályázat elbírálásában közreműködő szervezet támogató nyilatkozatát – mely tartalmazza a pályázati anyag részét képező ATT elfogadását is - követően Megrendelő teljesítési igazolás kiadást állít ki 8 napon belül, melyet követően Vállalkozó számla kiállítására jogosult.

9.2.
A számlát a Megrendelő átutalással teljesíti a vállalkozó bankszámlájára a kiadott teljesítési igazolás alapján a számla kiállítását követő 15 napon belül. Szerződő felek a tevékenység ellátásáról, a dokumentáció elkészítéséről a számlázás alapjául szolgáló teljesítésigazolást állítanak ki. 

9.3.
A 9.1. szerint megállapított vállalkozói díj tartalmazza Vállalkozónak a jelen szerződés szerinti feladat végzése során felmerülő mindennemű költségét és egyéb kiadását (utazás, egyéb rezsiköltségek), ezért Vállalkozó a Megrendelővel szemben további költségigénnyel nem élhet.

9.4.
Szerződő felek megállapodnak, hogy amennyiben a Közreműködő Szervezet az ATT-re elszámolható költséget annak szakmai hiányossága miatt a 9.1.-ben meghatározott 5.000.000,-FT alatti összegben hagyja jóvá, abban az esetben a Vállalkozó ennek a csökkentett összegnek megfelelő vállalkozói díjra jogosult.

9.5.
Megrendelő késedelmes pénzügyi teljesítése esetén vállalkozó a Polgári Törvénykönyvről szóló 1959. évi IV. törvény (Ptk.) szerinti késedelmi kamat felszámítására jogosult.

10.1
Szerződő felek megállapodnak, hogy amennyiben a szerződés teljesítése a felek hibáján kívül álló okok miatt nem valósul meg, a Vállalkozót az eredeti munkadíjnak az 1.1. pontban részletezett munka készültségi fokának megfelelő munkadíj illeti meg.

10.2.
Szerződő felek megállapodnak, hogy amennyiben a szerződés teljesítése a Vállalkozó hibájából előálló okok miatt nem valósul meg, a Megrendelőt az eredeti vállalkozói díj 50%-nak megfelelő meghiúsulási kötbér illeti meg.

10.3.
Szerződő felek megállapodnak, hogy amennyiben a szerződés teljesítése a Megrendelő hibájából eredő álló okok miatt nem valósul meg, a Vállalkozót az eredeti munkadíjnak az 1.1. pontban részletezett munka készültségi fokának megfelelő munkadíj illeti meg.

10.4.
A szerződő felek szerződés felmondási jogosultságára Ptk. vonatkozó rendelkezései az irányadóak.

10.5.
A szerződés megszűnésekor a Vállalkozó köteles elszámolni és ennek keretében a Megrendelőnek mindazt kiadni, amihez a vállalkozás teljesítése során, annak céljából vagy eljárása eredményeképpen jutott, kivéve azt, amit abból a vállalkozás teljesítése során jogosan felhasznált.

11.
Szerződő felek kijelentik, hogy jelen szerződés csak Felek írásbeli hozzájárulásával módosítható.

12.
Szerződő felek megállapodnak, hogy amennyiben jelen szerződés bármely pontja érvénytelennek, vagy hatálytalannak bizonyul, az a szerződés egyéb rendelkezéseit nem érinti. 

12.1.
Jelen szerződésben nem szabályozott kérdésekben a Ptk. vonatkozó rendelkezéseit és a szerzői jogról szóló törvények vonatkozó rendelkezéseit kell alkalmazni.

12.2.
Szerződő felek kijelentik, hogy jelen szerződésre a magyar jog az irányadó. Felek a köztük felmerülő vitás kérdéseket egyeztetéssel kísérlik meg rendezni, ennek eredménytelensége esetére kikötik a Bajai Városi Bíróság illetékességét
Szerződő Felek a jelen szerződést, mint akaratukkal mindenben megegyezőt elolvasás és kölcsönös értelmezés után jóváhagyólag írják alá.
Bácsalmás, 20……………………….               
                     Bácsalmás Város Önkormányzata


                 Elek Sándor
                    Megrendelő




              ügyvezető”

Kúsz Tibor pályázati tanácsadó és Száll Richárd személyi titkár elhagyják az üléstermet.

2. napirendi pont

Művelődési ház ideiglenes megnyitása hüllőkiállítás céljából

(Az előterjesztés a jegyzőkönyv melléklete.)
Németh Balázs polgármester ismerteti az előterjesztés lényegét.

Tóth Árpád alpolgármester hozzáteszi, hogy telefonon egyeztetett a Hüllőbörze Kft. képviselőjével, aki elmondta, hogy a hüllők hőigénye 20-22 ˚C, ez 10 ˚C hőmérsékletet jelent, mert a kft. a kígyók számára külön biztosítja a temperáló fűtést. 50 ezer Ft-os bérleti díjban egyeztek meg, ill. az elektromos áramfogyasztást a mérőóra leolvasása után külön számláznák. Javasolja a művelődési ház bérletbe adását a kiállításra. Kérdezi, hogy személyzetet tud-e az önkormányzat biztosítani ehhez.
Városi Orsolya vagyongazdálkodási ügyintéző kijelenti, hogy a közcélú munkavégzés megszűnt, jelenleg kiskönyvvel foglalkoztatottak vannak.

Snyehola Gézáné számviteli ügyintéző szerint a bérleti díj felébe kerül a személyzet biztosítása.
Dr. Keresztury Monika jegyző felhívja a figyelmet, hogy alkalmi munkavállalói könyvvel nem lehet napi 9-10 órát dolgozni.
Tóth Árpád alpolgármester megjegyzi, hogy az előtér és az emeleti terem lenne nyitva, az előtérből nyíló ajtókat le lehet zárni. 

Városi Orsolya vagyongazdálkodási ügyintéző kijelenti, hogy nincs elég alkalmazottjuk, nem tudják, milyen idő várható, valószínűleg takarításra is szükség lesz, a képviselő-testületnek a fedezetet is meg kell jelölnie. 

Dr. Keresztury Monika jegyző kéri, nézzenek utána, hogy ebben az időszakban más nem veszi-e igénybe a művelődési házat, mert el szeretné kerülni a vitát az áramdíj kapcsán. 
Pálmai Zoltán képviselő 14 óra 40 perckor csatlakozik az üléshez.

Városi Orsolya vagyongazdálkodási ügyintéző megjegyzi, hogy a kazánok csak akkor üzemelnek az épületben, ha a külső időjárás mínusz fokot ér el. E fűtési szezonban több mint 800 ezer Ft gázszámlát fizettek ki, az alapdíj 62 ezer Ft. Nem tudnak annyi bevételt szerezni, mint amennyi az alapdíj. 

Tóth Árpád alpolgármester kijelenti, hogy a rendszer kikapcsolásáért, visszakapcsolásáért is díjat kell fizetni a szolgáltatónak.
Városi Orsolya vagyongazdálkodási ügyintéző úgy véli, hogy a rendszer kikapcsoltatása, visszakapcsoltatása kevesebb költséget jelent, mint az alapdíj fizetése. Hozzáteszi, hogy ha a képviselő-testület kötelezettséget vállal az épülettel, akkor tűzivízre, temperáló fűtésre szükség van. A képviselő-testület február 28-áig meghosszabbította Kertész Ágnes és a Mediterrán Bt. helyiségbérleti szerződését, az üzemeltetés ráfizetéses.

Nagy Gábor képviselő szerint a tűzoltósággal fel kellene venni a kapcsolatot, és ki kellene kérni a véleményüket arról, hogy milyen feltételekkel lehet engedélyt kapni a tűzivíz rendszer figyelmen kívül hagyásával. Ha a Mediterrán Bt. biztosítani tudja a fűtést külön, akkor felesleges az egész rendszert üzemeltetni. 

Városi Orsolya vagyongazdálkodási ügyintéző megígéri, hogy a bizottsági ülésre utánanéznek annak, hogy mennyibe kerül a gázóra le- és felszereltetése.

Németh Balázs polgármester nem biztos abban, hogy a képviselő-testületnek kell tárgyalnia erről az ügyről.
Tóth Árpád alpolgármester szerint a városháza dísztermében is meg lehetne rendezni a hüllőkiállítást.

Városi Orsolya vagyongazdálkodási ügyintéző kijelenti, hogy a díszteremben 17-18 ˚C van, ha fűtenek, ott nem fér el 35 méternyi asztal. Vannak olyan rendezvények, melyeket itt tartanak, az anyakönyvvezető is igénybe veszi ezt a helyiséget. 
Dr. Keresztury Monika jegyző szerint a díszterem áramfogyasztásának külön mérésére nincs lehetőség.

Tóth Árpád alpolgármester kéri, ne azt keressék, hogy hogyan lehetne megakadályozni e rendezvény tartását. Utána kell nézni, hogy a jelzett időtartamban szabad-e a terem.

Bailo Amadou képviselő érdeklődik, hogy bácsalmási-e a kiállító.

Tóth Árpád alpolgármester kijelenti, hogy a Hüllőbörze Kft. kecskeméti társaság.

Bailo Amadou képviselő szerint 50 ezer Ft nem fedezi a költségeket, ezért nem támogatja a kiállítás megrendezését.

Városi Orsolya vagyongazdálkodási ügyintéző megjegyzi, hogy január 4-én már jelezték a kft-nek, hogy nem tudják a feltételeket biztosítani.

Bailo Amadou képviselő szerint nyáron kellene a kiállítást megrendezni, mert akkor nincs szükség fűtésre. 

Németh Balázs polgármester kijelenti, hogy a bruttó 50 ezer Ft nettó 40 ezer Ft-ot jelent. Javasolja, hogy 70 ezer Ft + áfa díjért adják bérbe a dísztermet, az elhasznált elektromos áram díjának kifizetése mellett. 
Nagy Gábor képviselő egyetért a polgármester javaslatával.

Bailo Amadou képviselő szerint a Polgármesteri Hivatal épülete nem ilyen célra való; folytonos takarításra van szükség, és a vizesblokkokat is használni fogják.
Dr. Keresztury Monika jegyző elmondja, hogy ezt az anyagot a mai napon kapta meg. A bérleti megállapodás-tervezet módosítását javasolja a használandó helyiségek pontos megjelölésével, a 70 ezer Ft + áfa bérleti díj előre való kifizetésével, a közös költségekre 30 ezer Ft-os kaució fizetésével, 3 napon belüli számlázással, 8 napon belüli kifizetéssel, valamint annak megjelölésével, hogy a bérlő a zárást követő nap 10 óráig köteles elhagyni a helyiséget.

Bailo Amadou képviselő szerint a károkozásért felelősséget kell vállalni a bérlőnek.

Városi Orsolya vagyongazdálkodási ügyintéző megjegyzi, hogy a városháza épületében nincs éjszakai portás. Felmerül az állatok őrzésének kérdése.

Dr. Bakó Mária Lujza képviselő nem támogatja, hogy a városháza dísztermében legyen a hüllőkiállítás. A megállapodásban javasolja szerepeltetni, hogy a bérlő vállalja a helyiségek tisztántartását, és az önkormányzat külön személyzetet nem biztosít.

Dr. Keresztury Monika jegyző a megállapodás-tervezetet javasolja kiegészíteni azzal, hogy az önkormányzat nem vállal felelősséget a bérbevett helyiségekben elhelyezett tárgyakért és állatokért.
Városi Orsolya vagyongazdálkodási ügyintéző kérdezi, hogy a művelődési házba való bejutáshoz kódot adnak-e a kft-nek.
Németh Balázs polgármester nemmel válaszol, hozzátéve, hogy az épület nyitását és zárását az önkormányzatnak kell megoldania.

Bailo Amadou képviselő szerint a sportcsarnokban is megrendezhető a kiállítás.

Városi Orsolya vagyongazdálkodási ügyintéző emlékeztet arra, hogy novemberben galambkiállítás volt a művelődési házban. Az egyesület mindent megoldott, 14 óra igénybevételért 28 ezer Ft-ot fizetett, kitakarította, őrizte a helyiséget, miközben nem volt bevételük.
Nagy Gábor képviselő érdeklődik, hogy óradíjjal számolva mennyi lenne a bérleti díj.

Németh Balázs polgármester 130 ezer Ft-ot nevez meg válaszában. Több hozzászólás nem lévén ismerteti az alábbi határozat szerinti határozati javaslatot, majd szavazásra bocsátja.

A képviselő-testület egyhangúlag (7 igen szavazattal) az alábbi határozatot hozza:
4/2011. (I. 13.) Bácsalmás v. öh.

Művelődési ház ideiglenes megnyitása

hüllőkiállítás céljából 
Határozat
1.
Bácsalmás Város Önkormányzatának Képviselő-testülete (a továbbiakban: Képviselő-testület) úgy dönt, hogy 2011. február 7-13. közötti időszakban, ideiglenes jelleggel megnyitja a Bácsalmás, Szt. János u. 9 szám alatt elhelyezkedő Művelődési Házat a megrendezésre kerülő hüllőkiállítás céljából.

2.
A Képviselő-testület a Hüllőbörze Kft-vel kötendő bérleti megállapodás-tervezetet az alábbiak figyelembevételével hagyja jóvá:

· a bérleti díj előre fizetendő, 70.000 Ft + áfa összegben

· a kiállítás ideje alatt felmerülő villamos áram költségére 30.000 Ft kaució fizetendő, a tényleges áramköltséget a kiállítás utolsó napjától számított 3 napon belül ki kell számlázni, és 8 napon belül ki kell fizetni

· az igénybevett helyiségek azonosító adatait fel kell tüntetni a megállapodásban

· az önkormányzat az épület reggeli nyitásán és esti zárásán kívül a kiállításhoz személyzetet nem biztosít

· az igénybevett helyiségek tisztán tartása a bérlő kötelessége

· az önkormányzat nem vállal felelősséget a bérbevett helyiségekben elhelyezett tárgyakért és állatokért

3.
A Képviselő-testület felkéri dr. Keresztury Monika jegyzőt a szükséges intézkedések megtételére.

4.
A Képviselő-testület felhatalmazza Németh Balázs polgármestert a jelen határozat melléklete szerinti bérleti megállapodás aláírására.

Határidő: azonnal

Felelős: Németh Balázs polgármester

Operatív felelős: Városi Orsolya vagyongazdálkodási ügyintéző

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Gazdasági Osztály

- levélben:
1. Hüllőbörze Kt. (6000 Kecskemét, Páfrány u. 40.)

Melléklet a 4/2011. (I. 13.) Bácsalmás v. öh. számú határozathoz
„BÉRLETI MEGÁLLAPODÁS

mely létrejött Bácsalmás Város Önkormányzat (Bácsalmás, gr. Teleki 4-8.) a továbbiakban, mint Bérbeadó és

HÜLLŐBÖRZE KFT. (6000 Kecskemét, Páfrány u. 40.) továbbiakban, mint Bérlő között.

A Bérlő az alábbi feltételek mellett bérbe veszi a telefonon egyeztetett kiállító helyiséget DÍSZÁLLAT ÉS ÁSVÁNYBÖRZE céljából 2011. február 8-13-ig naponta 9-18 óráig.

Bérlet helyszíne: Bácsalmás, Szt. János u. 9. (Művelődési Ház) 1 emeletén elhelyezkedő „kiállító terem” elnevezésű, ……….m2-es helyiség

Bérleti díj: 70.000,- forint + ÁFA terembérlet, melyet a Bérlő megérkezése napján készpénzben kifizet. Továbbá Bérlő 30.000,- forint kauciót fizet a fokozott áramfogyasztás ellentételezésére.

Továbbá Bérlőt terheli az ebben az időszakban elfogyasztott villamos áram költsége is. A mérőóra-állást a terembe érkezéskor és a terem elhagyásakor jegyzőkönyvben közösen rögzítik a felek és ennek megfelelően kerül a kiállítás utolsó napjától számított 3 napon belül kiszámlázásra és 8 napon belül kifizetésre.

A BÉRLŐ VÁLLALJA:

Jó gazda gondosságával, teljes anyagi felelősséget vállal a bérbe vett helyiségért, annak felszereléséért, berendezéséért.

Gondoskodik a börze berendezéséről, az állatok megfelelő biztonságos elhelyezéséről.

A börze belépődíja, a jegyárusítás a bérlő végzi, melynek teljes bevétele őt illeti meg. Legkésőbb a zárást követő nap 10 óráig elszállítja a felszerelését és a helyiséget megfelelően visszarendezett, a kezdésnek megfelelő tisztaságú állapotban átadja. A kiállítás ideje alatt az épület őrzését, folyamatos takarítását.

BÉRBEADÓ VÁLLALJA:

A rendezvény előtti 60 napon belül más hüllőkiállítást, bemutatót nem fogad!

A börze első napja előtt egy nappal azaz, 2011. február 7-én 08 órakor rendelkezésre bocsátja a bérelt helyiséget.

Biztosítja a temperált helyiséget. Biztosít 35 méter, lehetőleg egységes magasságú asztalt. A börze tájékoztatóját saját programajánlatában, műsorfüzetében megjelenteti. Bérbeadó nem vállal felelősséget az itt elhelyezett eszközökre, állatokra. Bérbeadó az épület reggeli nyitásán és esti zárásán kívül a kiállításhoz személyzetet nem biztosít.

Egyéb:

Bérlő kéri, hogy Bérbeadó szíveskedjen csatolni a helyi rádió, TV, napi-hetilapok, reklámújságok szerkesztőségeinek elektronikus elérhetőségét.

További információ:

Nagy Lajos 6000 Kecskemét, Páfrány u. 40.   tel.: 06-76-493-874

Mobil: 06-20-33-55-873; lali1342@hullozoo.hu; www.hullozoo.hu
Bácsalmás, 2011. január 13.

         ………………………………………                     …………………………………..

                     Hüllőbörze Kft.                                          Németh Balázs, polgármester

                           Bérlő                                                            Bérbeadó”
3. napirendi pont
A Petőfi Városi Sportegyesület részére nyújtott kamatmentes kölcsön visszafizetési határidejének módosítása

(Az előterjesztés a jegyzőkönyv melléklete.)

Németh Balázs polgármester elmondja, hogy az egyesület szponzorokat próbál szerezni, az átmeneti időszak kérdését viszont meg kell oldani. Ismerteti az előterjesztés határozati javaslatát, és – kérdés, észrevétel nem lévén – az elfogadását szavazásra bocsátja.

Pálmai Zoltán képviselő, PVSE-elnök bejelenti, hogy érintettség miatt nem kíván a szavazásban részt venni.

A képviselő-testület egyhangúlag (6 igen szavazattal, Pálmai Zoltán képviselő érintettség miatt nem szavaz) az alábbi határozatot hozza:
5/2011. (I. 13.) Bácsalmás v. öh.

A Petőfi Városi Sportegyesület részére 

nyújtott kamatmentes kölcsön 

visszafizetési határidejének módosítása 
Határozat
Bácsalmás Város Önkormányzatának Képviselő-testülete a Petőfi Városi Sportegyesület részére 2010. évben nyújtott 1 M Ft kamatmentes kölcsön visszafizetési határidejét 2011. március 31. napjára módosítja.

Határidő: azonnal és 2011. március 31.

Felelős: Németh Balázs polgármester

Operatív felelős: Lovrity Ernőné közoktatási, közművelődési és sportreferens

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Gazdasági Osztály



4. Lovrity Ernőné referens



5. Petőfi VSE (6430 Bácsalmás, Szt. János u. 1.)

4. napirendi pont
A Petőfi Városi Sportegyesület támogatási kérelme

(Az előterjesztés a jegyzőkönyv melléklete.)

Németh Balázs polgármester ismerteti az előterjesztés lényegét.

Dr. Bakó Mária Lujza képviselő érdeklődik, hogy milyen célra kéri az egyesület a 600 ezer Ft-ot.

Bailo Amadou képviselő elmondja, hogy az egyesületnek előre ki kell fizetni a nevezési díjat a bajnokság indulására az MLSZ-nek, és a kézilabda szövetségnek is. Hozzáteszi, hogy az egyesület 800 ezer Ft veszteséget örökölt. 

Dr. Bakó Mária Lujza képviselő a nevezési díjról szóló számla bemutatásakor tartaná célszerűnek a kifizetést.

Pálmai Zoltán képviselő, PVSE-elnök elmondja, hogy 2008 óta 700 ezer Ft-os szállítási költség tartozást görget az egyesület magával, Prikidánovics Antalnak is tartoznak 110 ezer Ft-tal.

Bailo Amadou képviselő szerint Prikidánovics Antal a gyermeke után pénzt kap az egyesülettől, ezért a 110 ezer Ft-os tartozással nem ért egyet.

Pálmai Zoltán képviselő, PVSE-elnök megjegyzi, hogy a tavaszi szezon költségeit fedezni tudná az egyesület, ha megkapná a 600 ezer Ft-ot.

Dr. Keresztury Monika jegyző felhívja a figyelmet arra, hogy az átmeneti gazdálkodásról szóló rendelet van jelenleg hatályban, havi 208 ezer Ft támogatást fizethetnek ki.

Németh Balázs polgármester kérdezi, hogy lehetséges-e januárra és februárra 208-208 ezer Ft kifizetése az egyesület 2011. évi működési támogatásának terhére. 
Snyehola Gézáné számviteli ügyintéző igennel válaszol.

Németh Balázs polgármester ismerteti az alábbi határozat szerinti határozati javaslatot, és szavazásra bocsátja.

Pálmai Zoltán képviselő, PVSE-elnök bejelenti, hogy érintett, és nem kíván részt venni a szavazásban.

A képviselő-testület egyhangúlag 6 igen szavazattal, Pálmai Zoltán képviselő érintettség miatt nem szavaz) az alábbi határozatot hozza:
6/2011. (I. 13.) Bácsalmás v. öh.

A Petőfi Városi Sportegyesület

támogatási kérelme 
Határozat
Bácsalmás Város Önkormányzatának Képviselő-testülete az átmeneti gazdálkodásról szóló 30/2010. (XII. 22.) önkormányzati rendelet értelmében a Petőfi Városi Sportegyesület részére a 2011. évi működési támogatása terhére 

· 2011 januárjában 208.000 Ft-ot, majd a januári elszámolást követően

· 2011 februárjában 208.000 Ft-ot 

biztosít.

Határidő: 2011. január 31. és 2011. február 28.

Felelős: Németh Balázs polgármester

Operatív felelős: Lovrity Ernőné közoktatási, közművelődési és sportreferens

A határozatról értesül:

- kivonattal:
1. Németh Balázs polgármester



2. dr. Keresztury Monika jegyző



3. Gazdasági Osztály



4. Lovrity Ernőné referens



5. Petőfi VSE (6430 Bácsalmás, Szt. János u. 1.)

Németh Balázs polgármester – több napirendi pont nem lévén – megköszöni a részvételt, és az ülést 15 óra 28 perckor berekeszti.

K. m. f.


           Németh Balázs


 dr. Keresztury Monika


             polgármester                          

  
                jegyző

                                 Bánfi Attila

                      Nagy Gábor


                                    képviselők, jegyzőkönyv-hitelesítők

